Diari Oficial de la Generalitat Valenciana


Sumari del DOGV 4376, del 12-11-2002 (2002/11310)

RESOLUCIÓ de 29 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord Marc sobre cooperació estadística i intercanvi d'informació entre l'Institut Nacional d'Estadística i l'Institut Valencià d'Estadística.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4376

Data del DOGV
:   12-11-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/11785


Data del document
:   29-10-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració central
    * estadística

RESOLUCIÓ de 29 d'octubre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord Marc sobre cooperació estadística i intercanvi d'informació entre l'Institut Nacional d'Estadística i l'Institut Valencià d'Estadística. [2002/X11948]
  
Subscrit, després de la tramitació prèvia reglamentària, entre l'Institut Nacional d'Estadístixa i l'Institut Valencià d'Estadística, el 29 d'abril de 2002, un Acord Marc sobre cooperació estadística i intercanvi d'informació, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit al Registre de Convenis amb el número 0692/2002, i que figura com a annex d'esta resolució.
  
València, 29 d'octubre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord marc sobre cooperació estadística i intercanvi d'informació entre l'Institut Nacional d'Estadística i l'Institut Valencià d'Estadística.
  
D'una part, la presidenta de l'Institut Nacional d'Estadística, en nom i representació d'este, en virtut de les atribucions que li confereix l'article 28.3 de la Llei 12/1989, de 9 de maig, de la Funció Estadística Pública;
  
D'altra part, el conseller d'Economia, Hisenda i Ocupació, en qualitat de president de l'Institut Valencià d'Estadística, habilitat per a subscriure el present Acord Marc en virtut de l'Acord del Govern Valencià en la reunió de 10 d'abril de 2002,
  
EXPOSEN
  
Primer
  
Que desitgen reforçar les seues relacions d'acord amb el que estableix la Llei 12/1989, de 9 de maig, de la Funció Estadística Pública i la Llei 5/1990, de 7 de juny, d'Estadística de la Comunitat Valenciana, i expressar formalment que les dites relacions s'estableixen sobre la base dels principis de lleialtat institucional i de respecte a l'autonomia de les parts com a criteris per a la consecució d'una fructífera cooperació, segons estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Segon
  
Que són conscients de la importància de dur la cooperació estadística i l'intercanvi d'informació de la forma més adequada en benefici mutu i, sobretot, de la societat en general i dels usuaris de les estadístiques oficials estatals i autonòmiques, en particular.
  
Terce
  
Que estan decidits a aprofundir i intensificar les seues relacions de cooperació i, particularment, a establir de mutu acord vies operatives idònies per a l'intercanvi d'informació que s'haja de realitzar per a dur terme les estadístiques que els assigna el Pla Estadístic Nacional i el Pla Valencià d'Estadística, respectivament.
  
Quart
  
Que en el l'intercanvi d'informació a què s'al·ludeix en el paràgraf anterior, respectaran, en tot cas, el secret estadístic a què els obliga la legislació estadística, el criteri de proporcionalitat entre allò sol·licitat a l'altra part, que estarà determinat per les necessitats dels plans estadístics respectius i la finalitat concreta a què es destina la informació intercanviada, així com qualsevol altra exigència que es derive de la legislació vigent sobre intercanvi d'informació entre les administracions públiques i, molt especialment, en relació amb la protecció de les dades personals, segons el que estableix la Llei Orgànica 15/1999, de 13 de desembre, de Protecció de Dades de Caràcter Personal.
  
Per tot això, es proposen subscriure el present Acord Marc de Cooperació i Intercanvi d'Informació Estadística segons les següents
  
CLÀUSULES
  
Primera. Objecte de l'Acord Marc
  
El present Acord Marc de Cooperació i Intercanvi d'Informació Estadística té per objecte establir les línies bàsiques de cooperació entre l'Institut Nacional d'Estadística i l'Institut Valencià d'Estadística així com regular els mecanismes operatius per a l'intercanvi d'informació entre ambdues institucions.
  
Segona. Compromisos i actuacions de les parts en relació amb la cooperació estadística
  
El present Acord Marc promourà les actuacions conjuntes següents en matèria de cooperació estadística:
  
Els firmants es comprometen a intercanviar de manera ràpida i efectiva tota classe d'experiències i documents relatius a qüestions metodològiques de les estadístiques que tenen encomanades en els plans estadístics respectius.
  
Així mateix, es comprometen que la col·laboració o intervenció de l'altra part en una operació estadística concreta conste en els plans estadístics respectius.
  
Qualsevol de les parts estudiarà i acceptarà, si és el cas, la subscripció dels convenis de col·laboració proposats per l'altra part per a la realització de les estadístiques estructurals que tinguen encomanades pels plans estadístics respectius a fi de millorar la resposta dels informants i d'aconseguir una eficient assignació dels recursos.
  
En aqueix supòsit, en els qüestionaris de les operacions objecte dels convenis de col·laboració, figuraran els anagrames dels instituts firmants i les referències normatives d'ambdues parts.
  
De mutu acord davant necessitats concretes d'informació de l'Institut Valencià d'Estadística recollides en el Pla Valencià d'Estadística, les institucions firmants estudiaran la viabilitat de recollir en les estadístiques conjunturals estes necessitats concretes. L'Institut Valencià d'Estadística aportarà, si és necessari, el finançament que pertoque. Tot això sense comprometre la rapidesa de difusió de les estadístiques segons els compromisos nacionals i internacionals de l'Institut Nacional de Estadística.
  
Tercera. Compromisos i actuacions de les parts en relació amb l'intercanvi d'informació
  
Com a conseqüència del present Acord Marc tant l'Institut Nacional de Estadística com l'Institut Valencià d'Estadística reflectiran documentalment, en la forma que acorden, les necessitats d'informació de l'altra part per a atendre els compromisos i les obligacions establits en els plans estadístics respectius.
  
En els documents oportuns, que s'actualitzaran posteriorment en la periodicitat que de mutu acord establisquen les parts, es detallaran per a cada operació estadística els requeriments específics d'informació, les dates previstes per al seu lliurament i el suport de cessió d'esta.
  
L'Institut Nacional d'Estadística i l'Institut Valencià d'Estadística establiran els mecanismes adequats perquè en les dates previstes, la informació arribe al sol·licitant sense necessitat de sol·licitud específica en cada ocasió.
  
Les dates de recepció de la informació que es recullen en la documentació abans al·ludida hauran de respectar els calendaris de disponibilitat de les estadístiques, ja siguen estatals o autonòmics.
  
Quarta. Secret estadístic
  
L'Institut Nacional d'Estadística i l'Institut Valencià d'Estadística es responsabilitzaran, els seus àmbits respectius, que la informació intercanviada si estiguera protegida pel secret estadístic, s'utilitzaria de forma que la protecció de les dades individuals quede totalment garantida, i tot el personal que participe en els treballs estadístics relacionats la informació intercanviada mencionada estarà sotmés a l'obligació de preservar el secret estadístic així com les altres restriccions que es deriven de l'aplicació de la Llei 12/1989, de 9 de maig, de la Funció Estadística Pública i de la Llei 5/1990, de 7 de juny, d'Estadística de la Comunitat Valenciana.
  
Cinquena. Difusió de la informació
  
En les publicacions o qualsevol altre producte de difusió que realitzen sobre la base de la informació intercanviada qualsevol de les institucions firmants, es farà referència a la col·laboració de l'altra part.
  
Sisena. Comissió de seguiment de l'Acord Marc
  
Es constituix una Comissió paritària de seguiment de l'Acord Marc, que haurà de reunir-se almenys una vegada a l'any i sempre que ho sol·licite qualsevol de les parts, amb la composició i funcions següents:
  
a) Composició:
  
Estarà constituïda per igual nombre de membres representants de cada institució, designats respectivament per l'Institut Nacional d'Estadística i per l'Institut Valencià d'Estadística
  
A esta Comissió es podrà incorporar, segons els temes a tractar-hi, el personal tècnic d'ambdues parts que es considere oportú.
  
b) Funcions:
  
Aprovar els documents on es detallaran les necessitats d'informació d'una i d'altra part d'acord amb els plans estadístics corresponents.
  
Fixar la periodicitat d'actualització dels dits documents i aprovar les actualitzacions successives.
  
Analitzar les actuacions que, en matèria de cooperació estadística, consideren ambdues parts oportunes i, en particular, els possibles convenis de col·laboració relatius a operacions concretes.
  
Interpretar les qüestions litigioses que, en compliment de l'Acord Marc, pogueren plantejar-se.
  
Avaluar el grau i l'eficàcia de compliment de l'Acord Marc.
  
c) Calendari de reunions:
  
La Comissió de Seguiment del present Acord Marc es reunirà almenys una vegada a l'any, preferentment el primer trimestre, i sempre que ho sol·licite qualsevol de les pares.
  
En particular, una vegada subscrit l'Acord Marc, la Comissió de Seguiment es reunirà com més prompte millor.
  
Setena. Vigència de l'Acord Marc
  
El present Acord Marc tindrà efectes des de la data de la seua subscripció i tindrà vigència de caràcter indefinit.
  
Vuitena. Resolució
  
Serà causa de resolució del present Acord Marc el mutu acord entre les parts, així com la denúncia del seu incompliment mitjançant preavís comunicat de forma fefaent a la part incomplidora amb un termini de dos mesos d'antelació.
  
Novena. Règim aplicable i jurisdicció
  
El present Acord Marc té naturalesa administrativa i les qüestions litigioses a què pot donar lloc la seua interpretació i les qüestions litigioses a què pot donar lloc la seua interpretació i compliment, i que no hagen pogut ser resoltes per la Comissió Mixta de Seguiment, quedaran sotmeses al coneixement i la resolució de la jurisdicció contenciosa administrativa.
  
I en prova de conformitat firmen el present Acord Marc, en duplicat exemplar, a València, el 29 d'abril de 2002.
  
La presidenta de l'INE,
  
CARMEN ALCAIDE GUINDO
  
El conseller d'Economia, Hisenda i Ocupació,
  
en representació de l'IVE,